Lav et referat af nedenstående tekst:

Tekst:
- Nej, jeg tror, jeg bliver hængende. Louise Eriksen er 'kørende' træner for spillerne i Aalborg Powerchair football team, og hendes hold har netop tabt finalen i Powerchair football ved DM ugen i Aalborg. De tabte 3-0 til Aarhus, men det var nu også kun ment for sjov, da TV2 Nords udsendte møder træneren efter finalen. For samme Louise er enormt populær blandt spillerne i Aalborg Parasport klubs Powerchair football, og går helt vildt op i sin sport. Spillerne på banen er alle kørestolsbrugere med mobilitetsbegrænsninger. Men når de er på banen, sidder de i speciallavede el-sportstole, som koster 100.000 kroner stykket, hvor den store tunge bold dribles, afleveres og skydes af en skærm placeret foran spillernes fødder. Der spilles på en indendørsbane og der er 4 spillere på hvert hold. I hver kamp spilles der 2 gange 20 minutter. Aalborg har to hold og har spillet i over 10 år, flere af spillerene har, eller er med på det Danske landshold som i oktober måned skal til VM i Australien. Inden finalen sker noget helt usædvanligt, alle otte spillere kommer forbi de tre dommere for at få tjekket deres sportsstol, den må nemlig ikke køre mere end 10 kilometer i timen, så de strenge dommere kigger om nogen har “ tunet” deres stol. Det er nemlig sket, at nogen har “pillet” lidt rigeligt. Og bliver man opdaget, får man karantæne en halvleg. Flere af de lokale spillere indrømmer dog også det er sket deres “ racer” har kørt over grænsen Alle stole bliver dog lige i dag godkendt, og Louise samler spillerne som består af målmand Simon Christensen, Kasper V, Aki Joensen og Tobias Clausen. Og der bliver ikke lagt fingre imellem fra træneren. Ingen brok mod dommeren, og pas på ikke at køre på modstanderne, da dommeren ikke er bleg for at give gule og røde kort. Det er nemlig forbudt at hamre med vilje ind i en modstanders stol. Men finalen blev en stor skuffelse for både træner Louise og spillerne. Aarhus er forsvarende mestre og har netop vundet den hjemlige liga foran netop Aalborg. 1. halvleg slutter 0-0, og Louise samler igen spillerne til en peptalk, og den rutinerede Kasper V byder også ind med taktik. Men anden halvleg starter dårligt. Aarhus bringer sig hurtig foran 1-0 og så satser hjemmeholdet det hele og får to mål mere på to “selvmål” fra Aalborgs side. Efter kampen samler træneren igen spillerne og får snakket ud om nederlaget. Her bliver de enige om at give den en skalle til træningen efter sommerferien. Og så var det vist noget med en sommerafslutningsfest i næste uge. Den skal nok blive sjov selvom det “kun” er blevet til to sølvmedaljer i år. Og Louise... Jo, jo, hun er stadig træner.

Referat:
- Er jeg fyret nu fordi vi tabte i dag?, råber Louise Eriksen ud til sine spillere og griner.